La novena edició del certamen organitzat per Art Barcelona és el primer esdeveniment col·lectiu post-pandèmia.
Després d'uns mesos molt complexes a causa de l'aturada provocada per la COVID-19, Art Nou 2020 –el primer esdeveniment artístic col·lectiu un cop superada la fase més aguda de la pandèmia- es postula com un espai de retrobament i de celebració de l'art. El certamen, organitzat per novena vegada per Art Barcelo Art Barcelona na, proposa una vintena d'exposicions de més de 50 artistes menors de 30 anys a galeries de Barcelona i L'Hospitalet, dues ciutats que fins el 10 de setembre es convertiran en l'epicentre de l'art jove català i internacional.
Les circumstàncies en què se celebra Art Nou enguany marquen alguns trets diferencials respecte d'edicions anteriors del certamen: en primer lloc, moltes de les exposicions programades, algunes de les quals ja estaven previstes abans de la COVID-19, es presenten als ulls dels aficionats a l'art amb una nova perspectiva, i interpel·len la ciutadania amb problemàtiques que ja estaven latents abans de la pandèmia i que potser la crisi ha aprofundit.
Són diverses les mostres artístiques que, a diferents espais d'ambdues ciutats, qüestionen obertament l'estructura i el funcionament desigual de les societats contemporànies
A més, una de les grans novetats d'enguany també es configura com una resposta a la pandèmia: amb un programa que té com a objectiu descobrir i visibilitzar maneres de fer en l'art, la nova plataforma de continguts digitals p4stura es presenta com un espai des del qual imaginar i prototipar de forma col·lectiva un espai de difusió en línia dels continguts d'Art Nou des d'un posicionament crític i polític.
Amb una estètica que remet directament a l'internet primigeni, p4stura –un projecte de Daniel i Miguel Moreno Roldán- també reivindica un entorn comunitari allunyat de les webs concebudes com a elements de màrqueting neoliberal –un record, justament, de la creació d'Internet com una xarxa de nodes interconnectats en igualtat de condicions.
Entre aquests continguts, destaca el projecte d'exposició narrada d'Alexandra Laudo Repenjar-se en un raig de sol obli ".
Inicialment havia de ser una conferència performativa que s'hauria fet el dia de la inauguració d'Art Nou a La Capella, però, en paraules de l'autora "en el context de la COVID-19 l'hem reconvertit en una proposta curatorial-literària que s'anirà desenvolupant per capítols al llarg de l'estiu".
D'altra banda, com en edicions anteriors del certamen, Art Nou també brinda als galeristes, als artistes i al públic l'oportunitat de descobrir formats d'exposició innovadors.
Els nous espais Fase i Dràcula presentaran, a mitjan juliol, un joc de rol en què els assistents podran, tot interpretant un personatge, descobrir l'exposició d'una vintena d'artistes joves.
La gamificació, doncs, entre en joc en aquesta nova edició de la trobada, com una forma d'explorar l'art amb una mirada renovada.
Art Nou conjuga la voluntat de fer descobrir l'art més jove al públic amb una voluntat expressa d'incentivar la relació professional entre artistes, galeries i col·leccionistes.
De fet, segons la seva coordinadora, Anna Pahissa, l'esdeveniment suposa "la primera exposició en una galeria comercial per a molts dels artistes, i com s'ha evidenciat en edicions anteriors, s'estableix una relació que perdura entre artista i galeria".
Des d'aquesta perspectiva, l'esdeveniment té, enguany, una significació especial, tant pel què suposa de retrobada i impuls al treball d'uns i altres com perquè moltes de les obres exposades han estat creades durant la pandèmia.
Enguany, addicionalment, Art Nou ha fet una crida especial a institucions i col·leccionistes per a l'adquisició de l'obra exposada, com una forma de compromís amb l'art emergent en un moment difícil per als joves creadors.
La Fundació Macba, de fet, ja ha anunciat que enguany, per primer cop, adquirirà algunes de les obres d'Art Nou per al seu fons.
Tots els artistes exposats opten, a més, al Premi Art Nou 2020, dotat amb 2.000 euros, i que es lliurarà el 4 de setembre.
El jurat, format pels artistes David Bestué i Alan Carrasco (guanyador del premi en el 2019) i la comissària i crítica Caroloina Jiménes escollirà l'obra guanyadora.
També participen els espais independents FASE + Dràcul·la, Homesession i Tangent Projects, el Centre Cívic Can Felipa, La Capella, el centre de producció Hangar i la fàbrica de creació La Escocesa.